Antonio Morcillo i Luis Madrid seran reconeguts amb la medalla de plata de Sagunt per la seua implicació en els moviments veïnals
03 d’octubre 2017

![](/media/jyvfl4m4/97-c_luis-madrid-y-antonio-morcillo.jpg)  
  

El pròxim dissabte a les 12.00 hores, al Centre Cívic del Port de Sagunt, tindrà lloc el primer dels actes institucionals amb motiu de la celebració del 9 d’Octubre d’enguany. L’alcalde de Sagunt, Quico Fernández, en nom de tota la corporació municipal, imposarà les medalles de plata de la ciutat de Sagunt a Antonio Morcillo (a títol pòstum)  i Luis Madrid.

El ple de l’Ajuntament, a proposta de la Federació de Veïns, va aprovar per unanimitat de tots els partits polítics concedir este guardó a Antonio Morcillo i Luís Madrid perquè la seua implicació en la defensa dels drets fonamentals i llibertats públiques va ser fonamental per al desenvolupament de les millores​ urbanes, socials i cíviques al nucli del Port de Sagunt, en el marc dels moviments socials de les associacions de veïns de les quals van ser impulsors i activistes. Antonio Morcillo va ser el primer president de l’associació Esperanza-Marina, l’any 1977, i Luis Madrid, de La Forja, en 1976.   

Per a l’alcalde de Sagunt, Quico Fernández, la concessió de les medalles de plata de la ciutat a estes dos persones és **“molt significatiu i oportú perquè és reconéixer el treball de dos persones gràcies a les quals, al seu sacrifici, la seua generositat i la seua implicació amb la col·lectivitat, tenim més consciència com a poble compromés amb els valors cívics i democràtics”.**   

L’alcalde ha posat en relleu el valor simbòlic d’este reconeixement perquè **“per primera vegada hem reconegut institucionalment a dos persones que han sigut essencials per a consolidar la nostra democràcia local a través dels moviments veïnals. Sobretot ara que s’han complit 40 anys de les primeres eleccions democràtiques i celebrem els cent anys de la siderúrgia al Port de Sagunt, un fet que va comportar el naixement d’un poble”.**   

D’altra banda, el segon dels actes institucionals tindrà lloc a l’Ajuntament de Sagunt, el 9 d’Octubre a les 19.00 hores, amb la baixada de la senyera des de la façana del consistori i l’acte institucional a la Glorieta.​  

*   [](http://www.facebook.com/sharer.php?u=https://aytosagunto.es/va/actualitat/antonio-morcillo-i-luis-madrid-seran-reconeguts-amb-la-medalla-de-plata-de-sagunt-per-la-seua-implicacio-en-els-moviments-veinals/ "Facebook")
*   [](http://twitter.com/share?url=https://aytosagunto.es/va/actualitat/antonio-morcillo-i-luis-madrid-seran-reconeguts-amb-la-medalla-de-plata-de-sagunt-per-la-seua-implicacio-en-els-moviments-veinals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/antonio-morcillo-i-luis-madrid-seran-reconeguts-amb-la-medalla-de-plata-de-sagunt-per-la-seua-implicacio-en-els-moviments-veinals/ "Linked In")
*   [](mailto:?body=https://aytosagunto.es/va/actualitat/antonio-morcillo-i-luis-madrid-seran-reconeguts-amb-la-medalla-de-plata-de-sagunt-per-la-seua-implicacio-en-els-moviments-veinals/)